recursal/SuperWikiNEXT-32B huggingface dataset:
Ο **Χασάν Αγάς Κουρταλής** ήταν Οθωμανός ιατρός και χειρουργός

Γέννηση - τα πρώτα χρόνια
-------------------------

Γεννήθηκε πριν το 1800 και έζησε μαζί με την οικογένειά του στην Αταλάντη, όπου και άσκησε το επάγγελμα του εμπειρικού χειρούργου γιατρού.

Η συνεισφορά του στην Επανάσταση του 1821
-----------------------------------------

Κατά την έναρξη της επανάστασης στην Αταλάντη, η οικογένεια του Χασάν Αγά Κουρταλή σφαγιάστηκε, όμως αυτός παρέμεινε στο πλευρό των Ελλήνων αγωνιστών περιθάλποντας τους τραυματίες.

Το 1822 ο Χασάν Αγάς Κουρταλής εγκαταστάθηκε στην Ακρόπολη από τον Οδυσσέα Ανδρούτσο, όταν αυτός έγινε αρχηγός της Αθήνας, όπου και θεράπευε τους τραυματίες μαζί με τον Αθηναίο γιατρό Σούρμπη.

Κατά την πολιορκία της Αθήνας από τον Κιουταχή Πασά, ο Κουρταλής με τη θέλησή του κλείσθηκε και αυτός μαζί με τους Έλληνες στην Ακρόπολη.

Περιέθαλψε και θεράπευσε το Γάλλο φιλέλληνα Φραγκίσκο Ρομπέρ όταν αυτός λαβώθηκε από οβίδα ενώ διέσχιζε το στρατόπεδο του Κιουταχή, καθώς και τον Μακρυγιάννη, οπλαρχηγό της Ρούμελης, όταν αυτός τραυματίστηκε στην Ακρόπολη.

Μετεγκατάσταση στη Χαλκίδα
--------------------------

Μετά την παράδοση της Αθήνας στον Κιουταχή Πασά, ο Κουρταλής εγκαταστάθηκε στη Χαλκίδα όπου έζησε μέχρι το τέλος της ζωής του.
Εκεί ξαναπαντρεύτηκε και κατέστησε το σπίτι του νοσοκομείο όπου προσέφερε τις υπηρεσίες του στους ασθενείς.
Όταν πια σε μεγάλη ηλικία τυφλώθηκε και ήταν αδύνατο πλέον να χειρουργεί, είχε μερικούς μαθητές που τους δίδασκε την ιατρική, ανάμεσα σε αυτούς ήταν ο ανιψιός του Μπραΐμ Αγάς καθώς και ο γιατρός χειρουργός Παύλος Σιταράς.

Πηγές
-----

* Χριστοφόρου, Μάνθος Κ. (1998). «Χασάν Αγάς Κουρταλής – Αταλαντινός Οθωμανός Γιατρός το 1821». *Λοκρικά Χρονικά* (Αταλάντη) **4**: 93-108.
Χαουαγίτζ για πώληση στο Τελ Αβίβ του Ισραήλ
Το **Χαουαΐτζ** (αραβικά: حوايج‎, εβραϊκά: חוויג'/חוואיג'‎), επίσης γράφεται ως **Χαουαγιέτζ** ή **Χαουαγίτζ**, είναι το όνομα που δίνεται σε μια ποικιλία Υεμενικών μειγμάτων μπαχαρικών που χρησιμοποιούνται κυρίως για σούπες και καφέ. Το Χαουαΐτζ χρησιμοποιείται εκτενώς από τους Υεμενίτες Εβραίους στο Ισραήλ και η χρήση του έχει εξαπλωθεί ευρύτερα στην Ισραηλινή κουζίνα, ως αποτέλεσμα.

Το βασικό μείγμα για τη σούπα επίσης, χρησιμοποιείται σε μαγειρευτά, πιάτα με στυλ κάρι[*ασαφές*], ρύζι και λαχανικά, και ακόμη και για τρίψιμο μπάρμπεκιου[*ασαφές*]. Αποτελείται από κύμινο, μαύρο πιπέρι, κουρκουμά και κάρδαμο. Οι πιο περίτεχνες εκδόσεις μπορεί να περιλαμβάνουν γαρύφαλλο, κύμινο, μοσχοκάρυδο, σαφράν, κόλιανδρο, τριγωνέλλα η ελληνική και το ξερά κρεμμύδια. Η έκδοση του Άντεν αποτελείται από κύμινο, μαύρο πιπέρι, κάρδαμο και κόλιανδρο.

Το μείγμα για καφέ παρασκευάζεται από γλυκάνισο, σπόρους μάραθου, πιπερόριζα και κάρδαμο. Αν και χρησιμοποιείται κυρίως στην παρασκευή καφέ, επίσης χρησιμοποιείται σε γλυκά, κέικ και αργομαγειρεμένα πιάτα με βάση το κρέας. Στο Άντεν, το μείγμα γίνεται με πιπερόριζα, κάρδαμο, γαρίφαλο και κανέλα για το μαύρο καφέ, και όταν χρησιμοποιείται για τα τσάι αποκλείει τη πιπερόριζα.

Δείτε επίσης
------------

* Κατάλογος βοτάνων και μπαχαρικών
* Καρύκευμα

Παραπομπές
----------

1. ↑  Roden, Claudia, *The Book of Jewish Food: An Odyssey from Samarkand to New York*, Knopf (1996), p. 234
2. ↑  Gur, Jana, *The Book of New Israeli Food: A Culinary Journey* Schocken (2008), pg. 295

Εξωτερικοί σύνδεσμοι
--------------------

* Συνταγή στο περιοδικό Gourmet, έκδοση Δεκεμβρίου 2007, σελ. 188
* Άλλη μια συνταγή από τη Σαουδική Αραβία (στο Answers.com)
* Ο κουρκουμάς δίνει στο Χαουαγίτζ το χρώμα του
Η **Φελίτσια Κορνάρο** (πέθανε το 1111) ήταν δόγισσα της Βενετίας μέσω του γάμου της με τον δόγη Βιτάλε Α΄ Μικιέλ. Περιγράφεται σαν υπόδειγμα απλότητας και αγνότητας στην συμπεριφορά της σε αντίθεση με την προηγούμενη δόγισσα Θεοδώρα Άννα Δούκαινα Σέλβο. Η Φελίτσια ήταν πάντοτε πολιτικά ενεργή και εξασκούσε έντονε επίδραση ιδιαίτερα στις εξωτερικές υποθέσεις. Η Ματθίλδη της Κανόσα της ζήτησε να πείσει την Δημοκρατία της Βενετίας να την υποστηρίξει στις προσπάθειες της να κλείσει ειρήνη με την Φερράρα που είχε επαναστατήσει, η Φελίτσια το έκανε με επιτυχία.

Α΄ Σταυροφορία
--------------

Η Φελίτσια Κορνάρο υποστήριζε έντονα την συμμετοχή της Βενετίας στην Α΄ Σταυροφορία. Στην διάρκεια της Σταυροφορίας προσπάθησε με κάθε μέσο να εξασφαλίσει τους οικονομικούς πόρους για να εφοδιάσει τους προσκυνητές με τρόφιμα, κρεβάτια και ιατρική βοήθεια, πούλησε ακόμα και τα κοσμήματα της ενώ για να εξοικονομήσει χρόνο εκμηδένισε την παρουσία της στην δουκική αυλή. Οι Βενετσιάνοι ξεκίνησαν για την Συρία (1099) με έναν στόλο από 200 πλοία και αρχηγό τον επιφανή επίσκοπο Ενρίκο Κονταρίνι. Οι Σταυροφόροι επέστρεψαν σε έναν χρόνο με οστά του Αγίου Νικολάου από τον τάφο του στην Μύρα που τοποθετήθηκαν στον ναό του Αγίου στο Λίντο και τα οστά του Αγίου Θεοδώρου του Μάρτυμα.

Παραπομπές
----------

1. ↑
2. ↑  Venice: Catholic Encyclopedia.

Πηγές
-----

* Venice: Catholic Encyclopedia.

Εξωτερικοί σύνδεσμοι
--------------------

* Οι δογισσες της Βενετίας
Τα αντικείμενα-μέλη της οικογένειας της Χαουμέιας
Η Χαουμέια μοιράζεται την τροχιά του με κάποια μεταποσειδώνια αντικείμενα, σχηματίζοντας μια οικογένεια μεταποσειδώνιων αντικειμένων. Αυτά λέγονται **χαουμεειδή αντεικείμενα** και αποτελούν την **οικογένεια της Χαουμέιας**. Αυτή η οικογένεια περιλαμβάνει τα (55636) 2002 TX300, (24835) 1995 SM55, (19308) 1996 TO66, (120178) 2003 OP32, (145453) 2005 RR43, (86047) 1999 OY3, το 2003 UZ117 και το 2005 CB79, αλλά και οι δορυφόροι της Χαουμέια, η Ναμάκα και η Χιιάκα, τα οποία αποτελούνται από πάγο. Δημιουργήθηκε όταν ένα αντικείμενο διαμέτρου περίπου 1650 χιλιομέτρων προσέκρουσε στην Χαουμέια, η οποία έχασε το 20% της μάζας της και άλλαξε η τροχιά της. Τα φυσικά χαρακτηριστικά των αντικειμένων περιλαμβάνουν κοινά ουδέτερα χρώματα και βαθιά απορρόφηση υπέρυθρης ακτινοβολίας (σε 1,5 και 2,0 m), τυπικό χαρακτηριστικό του παγωμένου νερού.

Δείτε επίσης
------------

* Χαουμέια
* Δορυφόροι της Χαουμέια
* Οικογένεια αστεροειδών
* Υποψήφιοι πλανήτες νάνοι
Ο **Φελίπε Λουίζ Φοντέλες** (γεννημένος στις 19 Ιουνίου 1984) είναι Βραζιλιάνος διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

Καριέρα
-------

Ο Φελιπε Φοντέλες υπέγραψε το πρώτο του επαγγελματικό συμβόλαιο στην Εσπόρτε Μπανέσπα, ομάδα της Βραζιλίας. Το 2003 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη.

Τελικώς, βρέθηκε στην Ιταλία και υπέγραψε συμβόλαιο με την Κερακόλ Μοντένα, στην οποία παρέμεινε για τέσσερα χρόνια. Το 2007 πήγε στην Ιαπωνία για λογαριασμό των Πανασόνικ Πάνθερς, στους οποίους παρέμεινε για περίπου δύο χρόνια.

Το 2009 επέστρεψε για ένα μικρό διάστημα στη Βραζιλία αγωνιζόμενος με τη Μίνας Τενίς, ωστόσο στη συνέχεια επέστρεψε στην Ευρώπη και συγκεκριμένα στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε μέχρι τον Φεβρουάριο του 2010.

Στη συνέχεια επέστρεψε στη Βραζιλία και αγωνίστηκε αρχικά στη Μίνας Τενίς (2010-11) για δεύτερη φορά στην καριέρα του κι έπειτα στην Ασοσιάο Ντεσπορτίβα (2011-12). Το 2012 ταξίδεψε μέχρι την Πολωνία για λογαριασμό της ΖΑΚΣΑ Κοζλέ, στην οποία παρέμεινε για ένα χρόνο.

Την περίοδο 2013-14 αγωνίστηκε με τα χρώματα της τουρκικής Φενέρμπαχτσε, ενώ από το 2014 και μέχρι σήμερα αγωνίζεται στην πατρίδα του και συγκεκριμένα στη Φούνβικ Ταουμπάτε.

Διεθνείς συμμετοχές
-------------------

Ο Φελίπε Φοντέλες είναι διεθνής με την εθνική ομάδα πετοσφαίρισης της Βραζιλίας από το 2005 έχοντας πραγματοποιήσει περισσότερες από 60 συμμετοχές. Έχει καταφέρει να κατακτήσει επίσης σε διεθνείς διοργανώσεις τέσσερα χρυσά μετάλλια, τέσσερα αργυρά και ένα χάλκινο.

Τίτλοι
------

* 2 Challenge Cup: 2004, 2014
* 1 Πρωτάθλημα Ιαπωνίας: 2008
* 1 Σούπερ Καπ Πολωνίας: 2013
* 1 Κύπελλο Πολωνίας: 2013

Πηγές
-----

* Το προφίλ του Φοντέλες
* Παρελθόν από τον Ολυμπιακό ο Φοντέλες


1. ↑  (Αγγλικά) *Olympedia*.
O **Φερράντε Β΄**, ιταλ. *Ferrante IΙ*, (1563 - 5 Αυγούστου 1630) από τον Οίκο των Γκοντζάγκα, ήταν κόμης (1575-1621) και μετά δούκας (1621-1630) της Γκουαστάλα. Επίσης ήταν δούκας του Αμάλφι.

Βιογραφία
---------

Ήταν ο πρωτότοκος γιος του Καίσαρα Α΄ κόμη της Γκουαστάλα και δούκα του Αμάλφι και της Καμίλα Μπορομέο. Το 1575 απεβίωσε ο πατέρας του και τον διαδέχθηκε. Το 1621 η κομητεία του αναβαθμίστηκε σε δουκάτο, έγινε έτσι δούκας της Γκουαστάλα.

Το 1627 απεβίωσε ο Βικέντιος Β΄, δούκας της Μάντουα και τελευταίος του κύριου κλάδου των Γκοντζάγκα· ήταν γιος του Βικέντιου Α΄. Ο κοντινότερος συγγενής ήταν ο Κάρολος Γ΄ δούκας του Νεβέρ, εξάδελφος του Βικέντιου Α΄. Ο Φερράντε Β΄ διεκδίκησε επίσης τη διαδοχή, ως δεύτερος εξάδελφος του Βικέντιου Α΄, έτσι εμπλέχθηκε στον Πόλεμο για τη Διαδοχή της Μάντουα (1628-31). Ο Φερδινάνδος Β΄ των Αψβούργων-Αυστρίας τον υποστήριξε, θέλοντας να επαναφέρει το δουκάτο της Μάντουα στην επικράτειά του. Η Γαλλία υποστήριξε τον Κάρολο Γ΄, έτσι ο Πόλεμος για τη Διαδοχή της Μάντουα έγινε μέρος του Τριακονταετούς Πολέμου. Τελικά η προσπάθεια του Φερράντε Β΄ δεν ευοδώθηκε, αφού ο Κάρολος Γ΄ του Νεβέρ έγινε, ως Κάρολος Α΄, νέος δούκας της Μάντουα.

Οικογένεια
----------

Νυμφεύτηκε την Βιττόρια Ντόρια, κόρη του Τζοβάννι-Αντρέα ναυάρχου της Γένουας, ναυάρχου της Ισπανίας και μέλος του Βασιλικού Συμβουλίου της Ισπανίας και είχε τέκνα:

* Καίσαρ Β΄ 1592-1632, δούκας της Γκουαστάλα και του Αμάλφι.
* Βικέντιος 1602-1697, αντιβασιλιάς της Καταλωνίας.
* Ανδρέας, απεβ. 1686, κόμης του Σαν Πάολο.

Πηγές
-----

* Marek, Miroslav. «Genealogy euweb». Genealogy.EU.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 248811013
* ISNI: 0000 0003 6980 4050
* GND: 1021324892
* SUDOC: 165537817

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ferrante II Gonzaga, Duke of Guastalla (έκδοση 721839484) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ρεζά Χοσεϊνί Νασάμπ** ((Περσικά: سيد رضا حسيني نسب ), *(επίσημη προσφώνηση: Μέγας Αγιατολάχ )* - ένας από τους 7 Αγιατολάχ σε όλο τον κόσμο σήμερα - είναι Ιρανός μουσουλμάνος σιίτης δωδεκατιστής θεολόγος, από τους επιφανέστερους ιμάμηδες της Δύσης. Ζει μόνιμα στο Τορόντο, όπου διευθύνει το ίδρυμα «Ισλαμικό Κέντρο Καναδά». 

Έχει υπάρξει καθηγητής στο Ισλαμικό Πανεπιστήμιο της Κομ (Qom Seminary), στην Ισλαμική Ακαδημία της Γερμανίας και έχει συμβάλλει στην ίδρυση πολλών ευρωπαϊκών ισλαμικών πολιτιστικών κέντρων.
Έχει γράψει και εκδόσει πάμπολλα θεολογικά και φιλοσοφικά βιβλία.

Παραπομπές
----------

1. ↑
2. ↑
3. ↑
Η **ρεγκντανβιμάμπη** (εμπορική ονομασία: Regkirona), είναι ένα ανθρώπινο μονοκλωνικό αντίσωμα που χρησιμοποιείται για τη θεραπεία της COVID-19. Το αντίσωμα στρέφεται κατά της πρωτεΐνης ακίδας του SARS-CoV-2. Αναπτύχθηκε από την εταιρεία Celltrion. Το φάρμακο χορηγείται με έγχυση (στάγδην) σε φλέβα, 7 ημέρες από την έναρξη των συμπτωμάτων. Η δόση εξαρτάται από το σωματικό βάρος του ασθενούς.

Είναι ένα φάρμακο που χρησιμοποιείται για τη θεραπεία COVID-19 σε ενήλικες που δεν χρειάζονται συμπληρωματικό οξυγόνο και που διατρέχουν αυξημένο κίνδυνο να εξελιχθεί σοβαρά η νόσος τους. Οι πιο συχνές ανεπιθύμητες ενέργειες περιλαμβάνουν αντιδράσεις που σχετίζονται με την έγχυση, συμπεριλαμβανομένων αλλεργικών αντιδράσεων και αναφυλαξίας, οι οποίες μπορούν να επηρεάσουν έως και 1 στα 1.000 άτομα που λαμβάνουν το φάρμακο.

Η ρεγκντανβιμάμπη εγκρίθηκε για ιατρική χρήση (marketing authorization) στην Ευρωπαϊκή Ένωση τον Νοέμβριο του 2021.

Κλινικές δοκιμές
----------------

Η κύρια μελέτη στην οποία συμμετείχαν 1.315 ασθενείς με COVID-19 έδειξε ότι το Regkirona οδήγησε σε λιγότερες νοσηλείες ή οξυγονοθεραπεία ή θάνατο, σε σύγκριση με το εικονικό φάρμακο (placebo). Μεταξύ των ασθενών με αυξημένο κίνδυνο να γίνει σοβαρή η ασθένειά τους, το 3,1% των ασθενών που έλαβαν θεραπεία με Regkirona (14 στους 446) νοσηλεύτηκαν, χρειάστηκαν συμπληρωματικό οξυγόνο ή πέθαναν εντός 28 ημερών από τη θεραπεία σε σύγκριση με το 11,1% των ασθενών που έλαβαν εικονικό φάρμακο (48 από τους 434 ).

Χρήση
-----

Το φάρμακο χορηγείται μόνο με ιατρική συνταγή σε εγκαταστάσεις υγειονομικής περίθαλψης. Εκεί οι ασθενείς μπορούν να παρακολουθούνται κατά τη λήψη της έγχυσης και για τουλάχιστον 1 ώρα μετά, για να μπορούν να αντιμετωπιστούν επαρκώς οι τυχόν σοβαρές αλλεργικές αντιδράσεις που θα προκύψουν, συμπεριλαμβανομένης της αναφυλαξίας.

Παραπομπές
----------

1. ↑  «Regkirona EPAR». *European Medicines Agency*. Ανακτήθηκε στις 12 Νοεμβρίου 2021.  Text was copied from this source which is copyright European Medicines Agency. Reproduction is authorized provided the source is acknowledged.
2. 1 2 3 4 5  «Regkirona». EMA. Ανακτήθηκε στις 20 Νοεμβρίου 2021.
3. ↑  «Celltrion Develops Tailored Neutralising Antibody Cocktail Treatment with CT-P59 to Tackle COVID-19 Variant Spread Using Its Antibody Development Platform». *www.businesswire.com* (στα Αγγλικά). 11 Φεβρουαρίου 2021. Ανακτήθηκε στις 20 Νοεμβρίου 2021.
4. ↑  «Celltrion Group announces positive top-line efficacy and safety data from global Phase II/III clinical trial of COVID-19 treatment candidate CT-P59». *www.businesswire.com* (στα Αγγλικά). 13 Ιανουαρίου 2021. Ανακτήθηκε στις 20 Νοεμβρίου 2021.
5. ↑  «EMA issues advice on use of regdanvimab for treating COVID-19». EMA. Ανακτήθηκε στις 20 Νοεμβρίου 2021.
6. ↑  «COVID-19 treatments: authorised». EMA. Ανακτήθηκε στις 20 Νοεμβρίου 2021.
Ο **Χοσέ Εμίλιο Φουρτάδο** (γενν. 14 Μαρτίου 1983) είναι πρώην ποδοσφαιριστής από το Πράσινο Ακρωτήριο, ο οποίος έχει και πορτογαλική υπηκοότητα. Η θέση ήταν επιθετικός και στην καριέρα του έχει αγωνιστεί κυρίως στην Ελλάδα αλλά και στην Πορτογαλία.

Βιογραφικά στοιχεία
-------------------

Γεννήθηκε στις 14 Μαρτίου του 1983 στην πόλη Πράια, την πρωτεύουσα της νησιωτικού κράτους του Πράσινου Ακρωτηρίου. 

Το πλήρες όνομα του είναι **Ζοζέ Εμίλιο Ρομπάλο Φουρτάδο**￼￼ (πορτογαλικά: *José Emílio Robalo Furtado*). Έχει ύψος 1,82 μ.

Καριέρα
-------

Στην καριέρα του έχει φορέσει την φανέλα δεκαεπτά συλλόγων σε πρωταθλήματα έξι χώρων, με μεγαλύτερη θητεία σε Ελλάδα και Πορτογαλία. Έχει συνολικά 342 εμφανίσεις και 148 γκολ σε επίπεδο πρωταθλημάτων. 

Ξεκίνησε την ποδοσφαιρική του πορεία από τις ακαδημίες της πορτογαλικής Κάζα Πία, όπου το 2001 έκανε το ντεμπούτο του σε ηλικία 18 ετών με την πρώτη ομάδα. 

Στην Ελλάδα έχει αγωνιστεί για λογαριασμό του Ιωνικού, του ΠΑΣ Γιάννινα, της Παναχαϊκής, της ΑΕΚ, του Παναιγιάλειου, του Πανσερραϊκού, και της Σπάρτης, καθώς και στην Κύπρο για την Αναγέννηση Δερύνειας. 

Ακόμη, έχει αγωνιστεί στα πρωταθλήματα της Βουλγαρίας, Ρουμανίας, Πολωνίας.

Παραπομπές
----------

1. ↑  fbref.com/en/players/cc9ef3c1/.
2. ↑  16241. Ανακτήθηκε στις 22  Απριλίου 2022.
3. ↑  «Φουρτάδο Χοσέ Εμίλιο Ρομπάλο - Onsports.gr». *www.onsports.gr*. Ανακτήθηκε στις 22 Νοεμβρίου 2021.
4. ↑  «Furtado - Player profile». *www.transfermarkt.com* (στα Αγγλικά). Ανακτήθηκε στις 22 Νοεμβρίου 2021.
Το **Φοβάμαι** είναι τραγούδι του Έλληνα τραγουδιστή Βασίλη Παπακωνσταντίνου. Το τραγούδι 
περιεχόταν στο δεύτερο ομώνυμο προσωπικό άλμπουμ του τραγουδιστή, που κυκλοφόρησε το 1982. Και ο δίσκος συνολικά αλλά και το τραγούδι ιδιαίτερα θεωρήθηκαν διαχρονικά και εξαιρετικά σημαντικά για την πορεία του ελληνόφωνου ροκ.

Το τραγούδι προέρχεται από τη μελοποίηση του Γιάννη Ζουγανέλη στο ομώνυμο ποίημα του Ανδρέα Πανταζή, από τη συλλογή ποιημάτων του «Εσωτερικό ταχυδρομείο».

Παραπομπές
----------

1. ↑  «Βασίλης Παπακωνσταντίνου – Φοβάμαι...». *discogs.com*.
2. ↑
3. ↑  ««Φοβάμαι όλα αυτά που θα γίνουν για μένα…» – Ο καθηγητής που έγινε σύνθημα και στο Boston College». *enikos.gr*. 27 Μαΐου 2022.

Εξωτερικοί σύνδεσμοι
--------------------

Το «Φοβάμαι» στην ιστοσελίδα του Ανδρέα Πανταζή
H **Πωλίνα Βίκτοροβνα Ζερεμπτσόβα** (ρωσ. Полина Викторовна Жеребцова), γεννήθηκε στις 20 Μαρτίου 1985 – στην πρωτεύουσα της Τσετσενίας, Γκρόζνι, της τότε ΕΣΣΔ. Είναι συγγραφέας και ποιήτρια. Στη γραφίδα της ανήκουν τα Ημερολόγια και τα Διηγήματα της Τσετσενίας, τα οποία έχουν μεταφραστεί σε πολλές ξένες γλώσσες.

Βιογραφία
---------

H Πωλίνα Βίκτοροβνα Ζερεμπτσόβα, γεννήθηκε στις 20 Μαρτίου 1985 στην πρωτεύουσα της Τσετσενίας, Γκρόζνι, της τότε ΕΣΣΔ. 

Η ίδια θεωρεί τον εαυτό της κοσμοπολίτη, αφού έλκει την καταγωγή της από διάφορες εθνικότητες. Το συγγραφικό της έργο ανήκει στη σχολή της ιστορικής τεκμηρίωσης. Έχει τιμηθεί με το βραβείο "Γιάνους Κορτσάκ", ήταν στη μικρή λίστα του βραβείου "Αντρέι Σάχαροφ" για *"τη δημοσιογραφία ως γενναιότητα".*

Το ημερολόγιο της Πωλίνας Ζερεμπτσόβα, 1995
Το 1994 η Πωλίνα ξεκίνησε να γράφει τα ημερολόγιά της, στα οποία κατέγραφε όλα όσα συνέβαιναν γύρω της. Τα Ημερολόγια καλύπτουν την παιδική της ηλικία, την εφηβεία και τη νεότητα, κατά τη διάρκεια των οποίων έγιναν οι τρεις πόλεμοι της Τσετσενίας. Το 2004 ολοκλήρωσε τη συγγραφή του Ημερολογίου της Τσετσενίας. Ήταν μόλις 19 ετών. 

Την 21η Οκτωβρίου τραυματίστηκε από θραύσματα βολών πυροβολικού στην Κεντρική Αγορά του Γκρόζνι. 

Το 2002 ξεκίνησε να εργάζεται ως δημοσιογράφος. 

Το 2003 – 2004 φοίτησε στη Σχολή Ανταποκριτών. 

Το 2013 ζήτησε και έλαβε πολιτικό άσυλο στη Φινλανδία.

Βιβλιογραφία
------------

2011 — "Το ημερολόγιο της Πωλίνας Ζερεμπτσόβα" (Δεύτερος Πόλεμος της Τσετσενίας)

2014 — "Μυρμήγκια στο γυάλινο δοχείο. Ημερολόγια της Τσετσενίας 1994 – 2004" (Πρώτος Πόλεμος της Τσετσενίας)

2015 — "Λεπτή ασημένια κλωστή" (Τσετσενίας ιστορίες)

2017 — "Γαϊδουρινή ράτσα" (Τα παιδιά στην Τσετσενία)

2017 – 45 parallel (novel), Ukraine (ISBN 978-966-03-7925-1)

Κριτικές
--------

> 
> Η Πολιτκόφσκαγια περιέγραψε τον πόλεμο ως δημοσιογράφος που τον παρατηρούσε. Η Πωλίνα Ζερεμπτσόβα αφηγήθηκε τον πόλεμο εκ των έσω, από την καρδιά του σκότους. **Περιοδικό Σπίγκελ, Νο 10 - 2015**
> 
> 
> 

Το ημερολόγιο της Πωλίνας Ζερεμπτσόβα

Παραπομπές και σημειώσεις
-------------------------

1. ↑  Author Polina Zherebtsova
2. ↑  Polina Zherebtsova on the diary she kept as a child during the Chechen war. ВВС στο YouTube
3. ↑  «Author of a book about Chechnya seeks asylum in Finland». Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 6 Ιουνίου 2017.
4. ↑  Der Spiegel №10 /2015

Eξωτερικές συνδέσεις
--------------------

* The Guardian
* Ant in a Glass Jar Chechen Diaries 1994–2004 Fragment
* Polina Zherebtsova's Diary of the Chechen War
* Polina Zherebtsova's diary of the second Chechnya war

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 222153886
* **Europeana**: agent/base/131584
* LCCN: no2012008789
* ISNI: 0000 0003 6114 7957
* GND: 1060131110
* SUDOC: 174335326
* BNF: cb16730967k (data)
* NKC: xx0204262

 |

 |
Εκτός των περιπτώσεων εκείνων που παρατηρείται το φαινομένου του φθορισμού υπάρχει και περίπτωση κατά την οποία οι απορρoφώσες την ερεθίζουσα ακτινοβολία, ουσίες ή σώματα να εξακολουθούν ν΄ ακτινοβολούν και μετά την απομάκρυνση αυτής.  

Το φαινόμενο αυτό ονομάζεται **φωσφορισμός**.

Πρώτος που θεωρείται ότι παρατήρησε και κατέγραψε το φαινόμενο αυτό ήταν ο Ανρί Μπεκερέλ το 1867 ο οποίος και το αποκάλεσε "*βραδύ φθορισμό*".
Κατά γενικό κανόνα ο φωσφορισμός παρατηρείται σε στερεά σώματα επειδή σ΄ αυτά η μετάβαση της διεγερμένης κατάστασης, στην θεμελιώδη κατάσταση επιτελείται με πολλή μεγαλύτερη δυσκολία, παρά στα αέρια και στα διαλύματά τους. Παραταύτα ο Τιέλ το 1922 κατόρθωσε να "παγώσει" (σταθεροποιήσει) τον φθορισμό υδατικών διαλυμάτων όπως της φθορεσκεΐνης και της φαινόλης διαλύοντας τα σώματα αυτά (υπό υαλώδη μορφή) σε καθαρό τετηγμένο βορικό οξύ έτσι ώστε να παρουσιάσει (υπό αυτές τις συνθήκες) δια φωσφορισμού τις ίδιες περίπου ταινίες εκπομπής που παρουσιάζουν κατά τον φθορισμό.

Σημειώνεται πως γι΄ αυτούς τους λόγους, όπως και στον φθορισμό, η θέρμανση ελαττώνει τον χρόνο ερεθισμού και διευρύνει συγχρόνως τις ταινίες εκπομπής, ενώ η ελάττωση της θερμοκρασίας επιφέρει τα εντελώς αντίθετα αποτελέσματα.

Τα γνωστότερα φωσφορίζοντα σώματα είναι τα καλούμενα φωσφορίζοντα θειούχα γαιαλκάλια, που αποτελούνται από μίγματα θειούχων ενώσεων των αλκαλικών γαιών με θειούχες ενώσεις των βαρέων μετάλλων (σε ίχνη). Οι χημικές ενώσεις αυτές έλαβαν τελευταία μεγάλη τεχνική σημασία καθόσον μπορούν να χρησιμοποιηθούν ως φωσφορίζοντα διαφράγματα στους σωλήνες καθοδικών ακτίνων (οθόνες ΤV, Ραντάρ κ.λπ.).

* Ο φωσφορισμός ανήκει στα φωτοφυσικά φαινόμενα.
Το **Πανεπιστήμιο Αλ Αζχάρ** (αραβικά: جامعة الازهر, *Γκάμετ Αλ-Αζχάρ*, κυριολεκτικά: *Πανεπιστήμιο Λαμπρό*) ιδρύθηκε το 970-972 μ.Χ. στο Κάιρο της Αιγύπτου. Είναι το κύριο κέντρο της λογοτεχνίας και της αραβικής σουνιτικής ισλαμικής μάθησης στον κόσμο και το δεύτερο παλαιότερο. Χορηγεί πτυχίο πανεπιστημίου. Το πανεπιστήμιο ιδρύθηκε από την Φατιμική (από την Φατίμα, κόρη του Προφήτη Μωάμεθ) δυναστεία της Αιγύπτου. Οι μελέτες ξεκίνησαν στο Αλ-Αζχάρ στο μήνα του Ραμαζανιού το 975 μ.Χ.

Σήμερα το Αζχαρ έχει εξήντα έξι κολλέγια στις διάφορες επιστήμες και έχει καθιερωθεί για τη μελέτη του Ισλάμ ως θρησκείας, ιδεολογίας και ηθικής.

Παραπομπές
----------

1. ↑  nerit.gr Αρχειοθετήθηκε 2015-02-27 στο Wayback Machine. «Κάιρο- Β’μέρος» στα «Προσωπικά» το Σάββατο 8/11 στις 19.10
2. ↑  Encyclopædia Britannica. «Britannica article». Britannica article. Ανακτήθηκε στις 21 Μαρτίου 2010.

Εξωτερικοί σύνδεσμοι
--------------------

* Επίσημος ιστότοπος

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο Αλ Αζχάρ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129017410
* LCCN: n81103247
* ISNI: 0000 0001 2155 6022
* GND: 10018559-9
* SUDOC: 027786951
* BNF: cb125101045 (data)
* NKC: kn20070727008

 |

 |

Συντεταγμένες: 30°02′45″N 31°15′45″E﻿ / ﻿30.04583°N 31.26250°E﻿ / 30.04583; 31.26250
Για άλλες χρήσεις, δείτε: Φοίνικας.

Ο **Φοίνικας Πύλας** είναι ένα κυπριακό αθλητικό σωματείο με έδρα την Πύλα της επαρχίας Λάρνακας. Ιδρύθηκε την 1η Απριλίου 1971. Σήμερα διατηρεί τμήμα πετοσφαίρισης ανδρών και τμήμα υποδομών στην πετοσφαίριση ενώ παλαιότερα διατηρούσε και τμήμα πετοσφαίρισης γυναικών. Χρώματα του σωματείου είναι το μπλε και το άσπρο.

Πετοσφαίριση ανδρών
-------------------

Κύριο λήμμα: Φοίνικας Πύλας (πετοσφαίριση ανδρών)
Η πετοσφαιρική ομάδα ανδρών δημιουργήθηκε το 1971. Το 1972 συμμετείχε στο πρώτο παγκύπριο πρωτάθλημα το οποίο διεξήχθη υπό την αιγίδα της Tοπικής Eπιτροπής Aθλοπαιδιών Kύπρου (ΤΕΑΚ). Από το 1973 έως το 1978 τη διεξαγωγή του πρωταθλήματος ανέλαβε η Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου), με το Φοίνικα να συμμετέχει στο πρωτάθλημα.

Το Φεβρουάριο του 1978 ιδρύθηκε η Κυπριακή Ομοσπονδία Πετοσφαίρισης με το Φοίνικα να αποτελεί ένα από τα ιδρυτικά της μέλη, συμμετέχοντας στα πρωταθλήματα της ομοσπονδίας.

Το 1989 τερμάτισε στη δεύτερη θέση του πρωταθλήματος Β΄ κατηγορίας και προβιβάστηκε στην Α΄ κατηγορία. Συμμετείχε στην ανώτατη κατηγορία μόνο μία περίοδο. Το 1995 κατέκτησε το πρωτάθλημα Β΄ κατηγορίας και προβιβάστηκε εκ νέου στην Α΄ κατηγορία.

Την περίοδο 2008-09 διεκδίκησε τον τίτλο του πρωταθλητή και την άνοδο στην Α΄ κατηγορία αντιμετωπίζοντας στον τελικό των play off την Αναγέννηση Δερύνειας. Η Αναγέννηση κέρδισε στη μονομαχία των δύο ομάδων και ο Φοίνικας περιορίστηκε στη 2η θέση.

Πετοσφαίριση γυναικών
---------------------

Κύριο λήμμα: Φοίνικας Πύλας (πετοσφαίριση γυναικών)
Η πετοσφαιρική ομάδα γυναικών είχε κάποιες συμμετοχές στη Β΄ κατηγορία. Σήμερα είναι ανενεργή.

Τίτλοι-Διακρίσεις
-----------------

Ανδρών
* Β΄ Κατηγορία:
	+ Πρωταθλήτρια (1): 1995

Παραπομπές
----------

1. 1 2 3 4 5  «Ο Φοίνικας στην «αυλή» των μεγάλων». *Ο Φιλελεύθερος*: σελ. 12. 2 Μαρτίου 1995.
2. ↑  «10 Ιουνίου 1972 Πρεμιέρα πρώτου Παγκυπρίου πρωταθλήματος πετόσφαιρας ανδρών». Αναγέννηση Δερύνειας. Αρχειοθετήθηκε από το πρωτότυπο στις 10 Αυγούστου 2015. Ανακτήθηκε στις 30 Ιουλίου 2015.
3. ↑  «Η ΟΜΟΣΠΟΝΔΙΑ». ΚΟΠΕ. Αρχειοθετήθηκε από το πρωτότυπο στις 30 Οκτωβρίου 2016. Ανακτήθηκε στις 30 Ιουλίου 2015.
4. ↑  «ΠΡΩΤΑΘΛΗΜΑ ΟΠΑΠ Β΄ ΚΑΤΗΓΟΡΙΑΣ ΑΝΔΡΩΝ 2008-09». ΚΟΠΕ. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Ιουλίου 2015.
5. ↑  «Β΄ κατηγορία». *Ο Φιλελεύθερος*: σελ. 12. 15 Φεβρουαρίου 1995.

Δείτε ακόμη
-----------

* Πετοσφαίριση στην Κύπρο

Εξωτερικοί σύνδεσμοι
--------------------

* Φοίνικας Πύλας στο Facebook
* Εν ενεργεία σωματεία μέλη της Κ.Ο.ΠΕ.
Η **φογάτσα** είναι είδος τσουρεκιού (γλυκό ψωμί) βενετσιάνικης προέλευσης (fugasa) το οποίο παρασκευάζεται στην Κέρκυρα, κυρίως κατά την περίοδο του Πάσχα και της πασχαλιάς, αλλά και καθ'όλη την διάρκεια του έτους σε συγκεκριμένα ζαχαροπλαστεία της Κέρκυρας. Αυτό το παραδοσιακό τσουρέκι, όπως το μαρτυρά και η λέξη, είναι γεμάτο επιρροές από την παρουσία των Ενετών στο νησί. Δυο κουλτούρες συναντιώνται επί πάρα πολλά χρόνια και προσφέρουν αυτό το ιδιαίτερο τσουρέκι.

Χαρακτηρίζεται ως το πασχαλινό ψωμί της Κέρκυρας και είναι δάνειο μιας εκλεπτυσμένης βενετσιάνικης συνταγής. Το σχήμα του είναι συνήθως στρογγυλό. Μια παραλλαγή της φογάτσας είναι οι κολομπίνες που στην ουσία παράγονται από τα ίδια υλικά και στολίζονται με ένα κόκκινο αβγό και ένα φτερό και έχουν σχήμα πλεξούδας.

Για την παρασκευή της φογάτσας απαιτούνται όλα σχεδόν τα υλικά ενός απλού τσουρεκιού (αβγά, γάλα, ζάχαρη, βούτυρο, αλεύρι, μαγιά, βανίλια, ξύσμα πορτοκαλιού), αλλά η διαφορά έγκειται στο γεγονός ότι προστίθεται επιπλέον κουμ κουάτ, και το γλυκό του κουταλιού και το λικέρ.

Παραπομπές
----------

1. ↑  Μονοχαρη, Ευα (16 Απριλίου 2014). «Φογάτσα, Παραδοσιακό Τσουρέκι από την Κέρκυρα». Ανακτήθηκε στις 29 Ιουνίου 2016.
2. ↑  «ΤΣΟΥΡΕΚΙ ΚΕΡΚΥΡΑΪΚΟ ΜΕ ΠΕΡΓΑΜΟΝΤΟ (ΦΟΓΑΤΣΑ)». *www.mirsini.gr*. Αρχειοθετήθηκε από το πρωτότυπο στις 30 Μαΐου 2016. Ανακτήθηκε στις 29 Ιουνίου 2016.
3. ↑  Kabouri, Klio. «Κερκυραϊκή Πασχαλινή Φογάτσα - iCookGreek». Αρχειοθετήθηκε από το πρωτότυπο στις 15 Απριλίου 2017. Ανακτήθηκε στις 29 Ιουνίου 2016.
Συντεταγμένες: 51°25′29″N 0°34′01″W﻿ / ﻿51.4247°N 0.5669°W﻿ / 51.4247; -0.5669

Το **Royal Holloway** (στα ελληνικά: *Ρόυιαλ Χόλογουεϊ, Πανεπιστήμιο του Λονδίνου*) ιδρύθηκε το 1885. Είναι τμήμα του Πανεπιστημίου του Λονδίνου και ένα από τα έξι μεγαλύτερα κολέγια με 7.700 σπουδαστές από 120 χώρες. 

Η πανεπιστημιούπολη του κολλεγίου βρίσκεται στο Έγκαμ (Egham), του Σάρεϊ, ακριβώς έξω από το όριο του ευρύτερου Λονδίνου. Αρχικά ήταν γνωστό ως Royal Holloway College, ένα κολλέγιο θηλέων, και ιδρύθηκε από το βικτοριανό επιχειρηματία Τόμας Χόλογουεϊ (*Thomas Holloway*) το 1879. Το 1900 το Ρόυιαλ Χόλογουεϊ έγινε τμήμα του πανεπιστημίου του Λονδίνου, και οι άνδρες αναγνωρίστηκαν αρχικά το 1945 (λαμβάνοντες μεταπτυχιακή εκπαίδευση) και το 1965 (λαμβάνοντας προπτυχιακή εκπαίδευση, προπτυχιακοί φοιτητές). Το 1985, το Κολλέγιο Ρόυιαλ Χόλογουεϊ συγχωνεύτηκε με το κολλέγιο του Μπέντφορντ (στο παρελθόν ένα κολλέγιο θηλέων του Λονδίνου, το οποίο ιδρύθηκε το 1849). Το συγχωνευμένο κολέγιο ονομάστηκε **Royal Holloway and Bedford New College** (RHBNC). Αυτό παρέμεινε το επίσημο καταχωρημένο όνομα του κολλεγίου έως το 1992, οπότε και το Συμβούλιο του κολλεγίου άλλαξε το όνομα για ευκολία στην καθημερινή χρήση σε *Royal Holloway, University of London*.

1. 1 2 3 4  133896. Ανακτήθηκε στις 27  Ιουλίου 2019.
2. ↑  133896. Ανακτήθηκε στις 6  Δεκεμβρίου 2021.
3. ↑  *National Heritage List for England*.
4. ↑  280975123628-76. Ανακτήθηκε στις 22  Μαΐου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153743938
* LCCN: nb2009024618
* ISNI: 0000 0001 2188 881X
* GND: 5127949-6
* SUDOC: 17802936X
* BNF: cb145170950 (data)

 |

 |
| **Πλουτώνιο-241**
Πλήρης πίνακας |
| --- |
| **Γενικά** |
| Όνομα, Σύμβολο | Πλουτώνιο-241,241Pu |
| Νετρόνια | 147 |
| Πρωτόνια | 94 |
| **Πληροφορίες νουκλεϊδίου** |
| Αφθονία στη φύση | 0% (τεχνητό) |
| Ημιζωή | 14 χρόνια |
| Προϊόντα διάσπασης | 241Am |

Το πλουτώνιο-241 είναι ένα ισότοπο του πλουτωνίου παραγόμενο με σύλληψη ενός νετρονίου από το πλουτώνιο-240. Όπως το πλουτώνιο-239 αλλά σε αντίθεση με το πλουτώνιο-240, το 241Pu είναι σχάσιμο, με διατομή σύλληψης νετρονίων 1/3 καλύτερη από αυτήν του 239Pu, και παρόμοια πιθανότητα σχάσης από απορρόφηση νετρονίων, περίπου 73%. Στην περίπτωση που δεν υφίσταται σχάση, το 241Pu παράγει πλουτώνιο-242. Σε γενικές γραμμές, τα ισότοπα με περιττό μαζικό αριθμό είναι και πιο πιθανό να απορροφήσουν ένα νετρόνιο, και περισσότερο επιρρεπή στην σχάση από την απορρόφηση νετρονίων, από τα ισότοπα με άρτιο μαζικό αριθμό.

Διάσπαση στο αμερίκιο
---------------------

Το 241Pu έχει διάρκεια ημιζωής 14 χρόνων, που αντιστοιχεί σε διάσπαση της τάξης του 5% των πυρηνών του Pu-241 ανά περίοδο ενός έτους. Στο πλέον αναλωμένο πυρηνικό καύσιμο που περιμένει πριν από την επανεπεξεργασία, το μεγαλύτερο μέρος του 241Pu διασπάται σε αμερίκιο-241, το οποίο είναι μη σχάσιμο (παρόλο που μπορεί να υποστεί σχάση από ταχέα νετρόνια) και είναι πομπός άλφα σωματιδίων με διάρκεια ημιζωής 432 έτη, και αποτελεί έτσι μια σημαντική συμβολή στη ραδιενέργεια των πυρηνικών αποβλήτων μιας κλίμακας εκατοντάδων ή χιλιάδων χρονών.
Η **Ρεγκίνα Μαρσίκοβα** (*λατινικό αλφάβητο : Regina Maršíková*), γεννημένη στην Πράγα στις 11 Δεκεμβρίου 1958, είναι πρώην Τσεχοσλοβάκα, σήμερα πολιτογραφημένη Τσέχα, πρώην αθλήτρια της αντισφαίρισης.

Η Μαρσίκοβα κέρδισε το Γαλλικό πρωτάθλημα νέων το 1975. Οι καλύτερες εμφανίσεις της σε αγώνες Γκραντ σλαμ περιλάμβαναν τρεις διαδοχικούς ημιτελικούς στο Γαλλικό Όπεν από το 1977 έως το 1979. Κέρδισε τον τίτλο στο διπλό γυναικών το 1977 με συμπαίκτρια την Παμ Τιγκάρντεν νικώντας στον τελικό τις Ρέινι Φοξ και Έλεν Γκούρλεϊ Κάουλι.

Η Μαρσίκοβα ενεπλάκη σε θανατηφόρο αυτοκινητιστικό δυστύχημα τον Σεπτέμβριο του 1981 κοντά στην Πράγα, στην Τσεχοσλοβακία. Έχασε την άδεια οδήγησης και τη βίζα της ενώ για αρκετούς μήνες ήταν υπό κράτηση. Έπειτα δεν της επετράπη να εγκαταλείψει το ανατολικό μπλοκ μέχρι τις αρχές του 1985. 

Η Μαρσίκοβα επανήλθε στο WTA Tour τον Απρίλιο του 1985 στο τουρνουά πρωταθλητών της Φλόριντα των Ηνωμένων Πολιτειών. Κέρδισε συνολικά 17 τίτλους στο απλό και 6 στο διπλό. Έχει φτάσει στην καριέρα της στο νούμερο 11 στο απλό γυναικών το 1981 και νούμερο 86 στο διπλό γυναικών το 1987.

Έχει αγωνιστεί με την Τσεχοσλοβακία στο Φεντ καπ του 1975, 1979, 1985, 1986, κατακτώντας έναν τίτλο το 1985, Φιναλίστ το 1986, 1 φορά στα ημιτελικά και μία στα προημιτελικά, έχει συνολικό ρεκόρ 10 νίκες και 7 ήττες.

Παραπομπές
----------

1. 1 2  (Αγγλικά) *Prabook*. 1939416. Ανακτήθηκε στις 17  Μαρτίου 2022.
2. ↑  Feinstein, John (August 29, 1985). «Maršíková rebounds from prison to Court 18». *The Washington Post*.. Ανακτήθηκε στις 26 October 2015.
3. ↑  Sarni, Jim (May 12, 1985). «Czech bounces back». *Sun-Sentinel*. Αρχειοθετήθηκε από το πρωτότυπο στις 2016-02-03.. Ανακτήθηκε στις 26 October 2015.
4. ↑  «Η Μαρσίκοβα στο Φεντ καπ». Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 30 Σεπτεμβρίου 2017.
Συντεταγμένες: 54°36′N 18°18′E﻿ / ﻿54.600°N 18.300°E﻿ / 54.600; 18.300

Το **Πόβιατ Βεϊχερόβο** (πολωνικά: powiat wejherowski‎, κασουβικά: *Wejrowsczi kréz*) είναι μονάδα εδαφικής διοίκησης και τοπικής αυτοδιοίκησης (πόβιατ) στο Βοεβοδάτο Πομερανίας, στη βόρεια Πολωνία, στις ακτές της Βαλτικής. Δημιουργήθηκε την 1η Ιανουαρίου 1999, ως αποτέλεσμα των μεταρρυθμίσεων της πολωνικής τοπικής αυτοδιοίκησης που εγκρίθηκαν το 1998. Η διοικητική του έδρα και η μεγαλύτερη πόλη είναι το Βεϊχερόβο, το οποίο βρίσκεται 36 χλμ. βορειοδυτικά της πρωτεύουσας του βοεβοδάτου, Γκντανσκ. Το πόβιατ περιλαμβάνει επίσης τις πόλεις Ρούμια, που βρίσκεται 11 χλμ. ανατολικά του Βεϊχερόβο και Ρέντα, που βρίσκεται 7 χλμ. ανατολικά του Βεϊχερόβο. Η Ρούμια, η Ρέντα και το Βεϊχερόβο είναι συνεχόμενες και αναφέρονται ως Κασουβική Τρίπολη, μια νύξη στη μεγαλύτερη περιοχή Τρίπολη, με κέντρο το Γκντανσκ.

Το πόβιατ καλύπτει έκταση 1.279,84 χλμ2. Το 2019, ο συνολικός πληθυσμός του ήταν 216.764 κάτοικοι, από τους οποίους ο πληθυσμός του Βεϊχερόβο είναι 49.652, αυτός της Ρούμια είναι 49.160, αυτός της Ρέντα είναι 26.011 και ο επαρχιακός πληθυσμός είναι 91.941.Πρότυπο:Pomeranian Voivodeship Labelled Map SmallΤο Πόβιατ Βεϊχερόβο συνορεύει με το Πόβιατ Πουτσκ στα βορειοανατολικά, την πόλη Γκντίνια στα ανατολικά, το Πόβιατ Καρτούζι στα νότια και το Πόβιατ Λένμπορκ στα δυτικά. Συνορεύει επίσης με τη Βαλτική Θάλασσα στα βόρεια.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πόβιατ Βεϊχερόβο** |

1. ↑  GUS. «Population. Size and structure and vital statistics in Poland by territorial division in 2019. As of 30th June». *stat.gov.pl* (στα Αγγλικά). Ανακτήθηκε στις 14 Σεπτεμβρίου 2020.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Πολωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130429184
* LCCN: n2010064441

 |

 |
Ως **πλωτά ναυπηγήματα** ή *πλωτά κατασκευάσματα* (floating costructions) ή *βοηθητικά ναυπηγήματα* χαρακτηρίζονται σύμφωνα με την ελληνική ναυτική νομοθεσία (άρθρο 4 παραγρ. 1 του Κ.Δ.Ν.Δ.) κάθε πλωτή κατασκευή, ανεξαρτήτου χωρητικότητας ή επάνδρωσης, που προορίζεται όμως να χρησιμοποιηθεί περισσότερο σε σταθερή παραμονή, κυρίως εντός λιμένων, όρμων, πλησίον παράλιων εγκαταστάσεων προς παροχή γενικά βοηθητικών υπηρεσιών στη Ναυτιλία. Ως παράδειγμα τέτοιων κατασκευών είναι οι Πλωτές Δεξαμενές, οι Πλωτοί γερανοί, οι Βυθοκόροι, οι Φορτηγίδες, οι πλωτές αποβάθρες, οι πλωτοί φάροι, κ.ά.

Σημειώνεται επίσης ότι και οι κατά τον Κ.Ι.Ν.Δ. σχετικές διατάξεις του 3ου τίτλου "Περί Πλοιάρχου", του 4ου "Περί πληρώματος", του 7ου "Περί μεταβίβασης, κυριότητας και εξασφάλισης απαίτησης", του 12ου "Περί σύγκρουσης πλοίων", του 13ου "Περί εξ επιθαλάσσιας αρωγής απαιτήσεων" και του 14ου "Περί θαλάσσιας ασφάλισης" εφαρμόζονται αντίστοιχα και σε κάθε πλωτό ναυπήγημα.
Σχηματισμοί σέλαος στον ουρανό θεωρούνταν ότι ήταν οι πύλες για τη μυθική Πόγιολα
Η **Πόγιολα** ή **Πόχγιολα** ή **Πόγια** (φινλ. *Pohjola, Pohja*) είναι στη φινλανδική μυθολογία μια τοποθεσία στο Βορρά, η οποία αναφέρεται στο φινλανδικό έπος Καλέβαλα. Η ονομασία της προέρχεται από τη λέξη "pohjoinen" (Βορράς, σημείο του ορίζοντα). Πράγματι, η Πόγιολα τοποθετούνταν στο μακρινό Βορρά, κοντά στο "στύλο του κόσμου" και το Δέντρο της Γης, στον Πολικό Αστέρα.

Υπάρχουν διαφορετικές εκδοχές για την αντιστοιχία της μυθικής Πόγιολα: μια εκδοχή τη συνδέει με το λαό Σάμι, τους βόρειους γείτονες των Φίννων, μια δεύτερη εκδοχή τονίζει την ομοιότητα της ονομασίας με την περιοχή Pohjanmaa (Οστροβόθνια), ενώ μια άλλη περιλαμβάνει τμήματα της Λαπωνίας και της Κβενλάνδης. Από την άλλη πλευρά, η Πόγιολα μπορεί να θεωρηθεί κι ως μια καθαρά φανταστική και συμβολική περιοχή, η πηγή του κακού, μια χώρα στο μακρινό βορρά που επικρατεί το αιώνιο κρύο. 

Στην Καλέβαλα, η θεότητα Λόουχι εξουσιάζει την Πόγιολα, μια πανίσχυρη μάγισσα. Ο Ιλμάρινεν σφυρηλατεί το Σάμπο μετά από δική της διαταγή, το οποίο αποτελεί πηγή αφθονίας και ευημερίας, σαν το κέρας της Αμάλθειας στην ελληνική μυθολογία. Εκτός από τον Ιλμάρινεν, και άλλοι χαρακτήρες του έπους ζητούν σε γάμο τις κόρες της Πόγιολα, όπως ο Λεμινκάινεν και ο Βαϊναμόινεν. Η Λόουχι ζητά ως αντάλλαγμα άθλους: ένας από αυτούς έχει ως θήρα τον Κύκνο της Τουονέλα.

Επιρροές στην τέχνη
-------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πόγιολα** |

Ο συνθέτης Γιαν Σιμπέλιους έγραψε το συμφωνικό ποίημα "Η κόρη της Πόγιολα".

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Φινλανδική μυθολογία |
| --- |
|  |
| Θεότητες και πνεύματα | 
* Άγιαταρ
* Άκκα
* Άχτι
* Βέλλαμο
* Έγκρες
* Ίλματαρ
* Ίλμαρινεν
* Κάλμα
* Κούου
* Λόβιαταρ
* Λόουχι
* Μιελίκκι
* Ούκκο
* Πέκκο
* Πέρκελε
* Ράουνι
* Τάπιο
* Τουόνεταρ
* Τούονι
 |
|  |
| Τοποθεσίες | 
* Τούονελα
* Πόγιολα
* Καλεβάλα
 |
|  |
| Ήρωες | 
* Βέινεμουινεν
* Γιόουκαχαϊνεν
* Λέμμινκαϊνεν
* Άντερο Βίπουνεν
* Κούλλερβο
* Σάμπο
 |

 |
Η **Ρίτα Κούτι Κις** (*ουγγρικά : Rita Kuti Kis*) , γεννημένη στις 13 Φεβρουαρίου 1978 στην πόλη Lengyeltóti, είναι πρώην αθλήτρια της αντισφαίρισης από την Ουγγαρία.

Το 2000 όταν κέρδισε τον μοναδικό της τίτλο στο WTA Tour στο απλό στο Σάο Πάολο και το 2005 τον μοναδικό στο διπλό. Την ίδια χρονιά έφθασε στον τρίτο γύρο του Γαλλικού Όπεν χάνοντας από τη Μόνικα Σέλερς και νίκησε στη συνέχεια την επερχόμενη Ελένα Ντόκιτς στον πρώτο γύρο του Αυστραλιανού Όπεν. 

Έχει αγωνιστεί με την Ουγγαρία στο Φεντ καπ από το 1994 έως το 2003 σε 6 διοργανώσεις με ρεκόρ 12 νίκες και 9 ήττες .

Συμμετείχε για την Ουγγαρία στους Ολυμπιακούς αγώνες του 2000 στο Σίδνεϊ όπου αποκλείστηκε από τον πρώτο γύρο του απλού.

Αποχώρησε από το επαγγελματικό τένις το 2006.

Παραπομπές
----------

1. 1 2  *WTA website*.
2. 1 2  Η Ρίτα Κούτι Κις στην WTA
3. ↑  «Η Ρίτα Κούτι Κις στο Φεντ καπ». Αρχειοθετήθηκε από το πρωτότυπο στις 11 Αυγούστου 2018. Ανακτήθηκε στις 13 Οκτωβρίου 2017.
4. ↑  «Η Ρίτα Κούτι Κις στους ολυμπιακούς αγώνες». Αρχειοθετήθηκε από το πρωτότυπο στις 13 Νοεμβρίου 2012. Ανακτήθηκε στις 13 Οκτωβρίου 2017.
O **Φερράντε Γ΄**, ιταλ. *Ferrante IIΙ*, (4 Απριλίου1618 – 11 Ιανουαρίου 1678) από τον Οίκο των Γκοντζάγκα, ήταν δούκας της Γκουαστάλα (1632-78).

Βιογραφία
---------

Ήταν ο πρωτότοκος γιος του δούκα της Γκουαστάλα και του Αμάλφι Καίσαρα Β΄, και της Ισαβέλας Ορσίνι. 

Το 1632 απεβίωσε ο πατέρας του και τον διαδέχθηκε. Το 1638 πώλησε όλα τα μικρά φέουδα που είχε στο βασίλειο της Νάπολης· το 1649 πώλησε και το πριγκιπάτο του Μολφέτα. Το 1639 έγινε ιππότης του Τάγματος του Αγ. Ιακώβου και Κομεντατόρ της Βιγιαερμόσα.

Απεβίωσε το 1678 χωρίς άρρενες απογόνους. Το δουκάτο πέρασε αρχικά (1678-92) στην πρώτη κόρη του και τον σύζυγό της Φερδινάνδο-Κάρολο δούκα της Μάντουα, αλλά με παρέμβαση της Αυστρίας δόθηκε στον εξάδελφο του Φερράντε Γ΄, τον Βικέντιο, σύζυγο της δεύτερης κόρης του.

Οικογένεια
----------

Το 1647 νυμφεύθηκε τη Μαργαρίτα των Έστε, κόρη του Αλφόνσου Γ΄ δούκα της Μόντενα και είχε τέκνα:

* Άννα-Ισαβέλλα 1655-1703, παντρεύτηκε τον πέμπτο εξάδελφό της Φερδινάνδο-Κάρολο δούκα της Μάντουα.
* Μαρία-Βικτώρια 1659-1707, παντρεύτηκε τον εξάδελφό της Βικέντιο.

Υποσημειώσεις
-------------

1. ↑  του Λεοπόλδου Α΄ των Αψβούργων-Αυστρίας.

Πηγές
-----

* Marek, Miroslav. «Genealogy euweb». Genealogy.EU.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 180558885
* GND: 1015480314

 |

 |
Ο **πρωθυπουργός της Ουκρανίας** (ουκρανικά: Прем'єр-міністр України) είναι ο επικεφαλής της ουκρανικής κυβέρνησης που είναι και το ανώτατο εκτελεστικό όργανο στην Ουκρανία. Διορίζεται από τον πρόεδρο της Δημοκρατίας για συγκεκριμένη θητεία και αυτός με την συγκατάθεση του προέδρου διορίζει τα μέλη της κυβέρνησης. Μόνο αν ο πρόεδρος εγκρίνει τον διορισμό των μελών μπορεί η κυβέρνηση να αναλάβει καθήκοντα. Αντικατέστησε την θέση του τοπικού πρωθυπουργού της Ουκρανικής Σοβιετικής Σοσιαλιστικής Ομοσπονδιακής Δημοκρατίας μετά την διάλυση της ΕΣΣΔ.

Ο σημερινός πρωθυπουργός είναι ο Ντενίς Σμιγκάλ, ο οποίος ανέλαβε τα καθήκοντά του στις 4 Μαρτίου 2020.

Η πρώτη γυναίκα πρωθυπουργός της χώρας ήταν η Γιούλια Τιμοσένκο.

Δείτε επίσης
------------

* Κατάλογος πρωθυπουργών της Ουκρανίας

Εξωτερικοί σύνδεσμοι
--------------------

* Κυβερνητική διαδικτυακή πύλη
O **Φοίβος**, γαλλικά : Phoebus, (απεβίωσε. μετά τον Ιούλιο του 1485) από τον Οίκο των Πουατιέ-Λουζινιάν ήταν τιτουλάριος μαρεσάλης της Αρμενίας και τιτουλάριος κύριος της Σιδώνος.

Βιογραφία
---------

Ήταν νόθος γιος του Πέτρου αντιβασιλιά της Κύπρου, τιτουλ. κόμη της Τρίπολης, τιτουλ. κοντόσταυλου & σενεσάλη της Ιερουσαλήμ, γιου του Ιακώβου τιτουλάριου κόμη της Τρίπολης (γιου του Ιωάννη αντιβασιλιά της Κύπρου και τιτουλάριου πρίγκιπα της Αντιόχειας).

Νομιμοποιήθηκε με πράξη του πάπα Μαρτίνου Ε΄ το 1428, μαζί με τον 2ο εξάδελφο του πατέρα του, τον Γκυ (γιο του Ιανού της Κύπρου).

Οικογένεια
----------

Νυμφεύτηκε μία αγνώστου ονόματος γυναίκα και είχε τέκνα:

* Ούγος, απεβίωσε μετά το 1468, κύριος του Μένικο & Ακάκουι. Νυμφεύτηκε πρώτα μία σύζυγο από τον Οίκο των Μπάμπιν και μετά την Ιζαμπώ Πλακοτόν, με την οποία είχε τέκνα:
	+ Ισαβέλλα, παντρεύτηκε τον Βερύ των Εμπριάκο ντε Ζιμπλέ, κύριο του Μακρασίκα.
	+ Λουκρητία, παντρεύτηκε τον Ομιβιέ ντε Φλατρ.
* Ελεονώρα, απεβίωσε περίπου το 1475 στη Λισσαβόνα, παντρεύτηκε πρώτα τον Σοφρέντο Κρίσπο κύριο της Νισύρου και μετά τον Βάσκο-Ζιλ Μονίς, με τον οποίο είχε τέκνο:
	+ Φοίβος Μονίς.

Η Ελεονώρα ήταν κυρία των τιμών της Ισαβέλλας του Οίκου της Βαρκελώνης-Ουρζέλ, συζύγου τού δούκα της Κοΐμπρα, των οποίων ο γιος Ιωάννης των Καπετιδών-Αβίς νυμφεύτηκε τη βασίλισσα Καρλόττα της Κύπρου.

Ο Φοίβος των Πουατιέ-Λουζινιάν απεβίωσε στη Ρώμη και περίπου την ίδια εποχή με την 3η εξαδέλφη του Καρλόττα, όταν αυτή εκτοπίστηκε από τον νόθο αδελφό της Ιάκωβο Β΄ της Κύπρου. Αυτό σημαίνει ότι ο Φοίβος την ακολούθησε στην εξορία της.

Η κόρη του Ελεονώρα και ο σύζυγός της έφυγαν από την Κύπρο, είτε όταν δηλητηριάστηκε ο Ιωάννης, στην υπηρεσία του οποίου ήταν ο Βάσκο Ζιλ Μονίς, είτε όταν εκτοπίστηκε η Καρλόττα, και επέστρεψαν στην Πορτογαλία.

Πηγές
-----

* Manuel João da Costa Felgueiras Gaio, "Nobiliário das Famílias de Portugal", Tomo Vigésimo Primeiro, Título de Monizes, § 17–19
* Various authors, "Armorial Lusitano", p. 370-2, Lisbon, 1961
* Dom Augusto Romano Sanches de Baena e Farinha de Almeida Portugal Sousa e Silva, 1.° Visconde de Sanches de Baena, "Archivo Heraldico-Genealógico", Volume II, p. CXV, Lisbon, 1872
* Cristóvão Alão de Morais, "Pedatura Lusitana", Volume I (reformulated edition), p. 668-70


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Phoebus of Lusignan  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Επικεφαλής της Κυβέρνησης της Τσεχικής Δημοκρατίας** (τσεχικά: *Předseda vlády České republiky*), ευρύτερα γνωστός και ως **Πρωθυπουργός**, είναι ο πρόεδρος της Κυβέρνησης της Τσεχικής Δημοκρατίας. Ο πρωθυπουργός και η κυβέρνησή του, που αποτελείται από όλους τους υπουργούς και υφυπουργούς, είναι συλλογικά υπεύθυνοι για τις πολιτικές και τις ενέργειές τους έναντι της Βουλής των Αντιπροσώπων της Τσεχικής Δημοκρατίας.

Ο πρωθυπουργός που, όπως αναφέρθηκε, διορίζεται από τον πρόεδρο της δημοκρατίας, έχει ως πρώτη προτεραιότητά του να δημιουργήσει μια κυβέρνηση, με το διορισμό των υπολοίπων υπουργών. Στο σύνολό της, η κυβέρνηση πρέπει να αποκτήσει μια ψήφο εμπιστοσύνης από τη Βουλή των Αντιπροσώπων.

Σύμφωνα με Σύνταγμα της Τσεχικής Δημοκρατίας, ο πρωθυπουργός οργανώνει τις δραστηριότητες της κυβέρνησης και προεδρεύει στις συνεδριάσεις της.

Εξουσίες και ρόλος
------------------

Από τη σύσταση της Τσεχικής Δημοκρατίας ως μια κοινοβουλευτική δημοκρατία, ο πρωθυπουργός και η κυβέρνησή του είναι υπεύθυνοι έναντι της Βουλής των Αντιπροσώπων, η οποία συμβολίζει την εκπροσώπηση των πολιτών στην εξουσία. Το σύνταγμα ορίζει ότι κάθε πρωθυπουργός, με την ανάληψη των καθηκόντων του, πρέπει να κερδίσει και να διατηρήσει την εμπιστοσύνη του κοινοβουλίου. Μόλις ο πρωθυπουργός χάσει την εμπιστοσύνη αναγκάζεται να παραιτηθεί και ο πρόεδρος της δημοκρατίας είναι υποχρεωμένος να επιλέξει ένα νέο πρωθυπουργό.

Ο πρωθυπουργός θώκος είναι το ισχυρότερο όργανο στο κράτος, δεδομένου ότι διοικεί και προεδρεύει στην κυβέρνηση.

Κατοικία
--------

Η επίσημη κατοικία του πρωθυπουργού της Τσεχικής Δημοκρατίας είναι το Μέγαρο Κραμάρ (τσεχικά: *Vila Kramářova*). Η κατοικία βρίσκεται στην οδό Γκογκόλοβα 212/1 του Χραντκάνι στην Πράγα.

Το κτήριο κτίστηκε από το 1911 ως το 1914. Σχεδιάστηκε από το Βιεννέζο αρχιτέκτονα Φρίντριχ Όχμαν.

* Το Μέγαρο Κραμάρ από την πλευρά του κήπου του.Το Μέγαρο Κραμάρ από την πλευρά του κήπου του.
* Άποψη του Μεγάρου Κραμάρ.Άποψη του Μεγάρου Κραμάρ.
* Το πρωθυπουργικό γραφείο.Το πρωθυπουργικό γραφείο.

Παραπομπές
----------

1. 1 2 3 4   «Prime Minister».
2. ↑  «Political System». Embassy of the Czech Republic in the Hague. Αρχειοθετήθηκε από το πρωτότυπο στις 8 Αυγούστου 2017. Ανακτήθηκε στις 8 Μαρτίου 2020.
3. ↑  «CONSTITUTION OF THE CZECH REPUBLIC of 16 December 1992» (PDF). [*νεκρός σύνδεσμος*]
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Μαΐου 2016. Ανακτήθηκε στις 16 Μαΐου 2016.
5. ↑  «Kramář's Villa» (στα Αγγλικά). Government of the Czech Republic. 2 Οκτωβρίου 2006. Ανακτήθηκε στις 11 Ιουνίου 2015.

  


|  |  |  |  |
| --- | --- | --- | --- |
| 

| π • σ • ε
Πρωθυπουργοί της Ευρωπαϊκής Ένωσης  |
| --- |
|  |
| 
* Αυστρία
* Βέλγιο
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ιρλανδία
* Ισπανία
* Ιταλία
* Κροατία
* Λετονία
* Λιθουανία
* Λουξεμβούργο
* Μάλτα
* Ολλανδία
* Ουγγαρία
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Τσεχία
* Φινλανδία
 |

 |
Ο **Φήλιξ** (ιταλικά : Felice) (... - Γένοβα, 325) ήταν επίσκοπος της Γένοβας, και τιμάται ως άγιος από την Καθολική Εκκλησία στις 6 Νοεμβρίου.

Βιογραφία
---------

Η ακριβής διαδοχή των τεσσάρων πρώτων ιεράρχων της επισκοπής Γένοβας δεν είναι γνωστή, ούτε η εποχή στην οποία έζησαν. Πιστεύεται ότι ανήκουν στον 4ο αιώνα (μετά το διάταγμα των Μεδιολάνων του 313). Και οι τέσσερις αναφέρονται από τον Ιάκωβο Βαραγινό στο «Chronicon Januense» του. Η πιο κοινά αποδεκτή χρονοταξία είναι η εξής: Βαλεντίνος, Φήλιξ, Σίρος, και Ρόμολος. Ενώ υπάρχει αρκετός όγκος δεδομένων για το Σύρο και τον Ρωμύλο, για τον Βαλεντίνο παραμένει μόνο ένα απόσπασμα και τον Φήλιξ τίποτα περισσότερο από το απόσπασμα από τον Ιάκωβου Βαραγινού. Τα λείψανά τους είχαν εναποτεθεί αρχικά στην εκκλησία των Δώδεκα Αποστόλων (αργότερα αφιερωμένη στο Άγιο Σίρο), τον πρώτο καθεδρικό ναό της Γένοβας (εκτός των τειχών) και εξακολουθεί να υπάρχει σήμερα στο ιστορικό κέντρο της πόλης, και στη συνέχεια να μεταφερθεί (στο σύνολό του ή εν μέρει) στον νέο καθεδρικό ναό του Αγίου Λαυρεντίου το 985 από τον τότε επίσκοπο, όπου αναπαύονται μέχρι σήμερα κάτω από τον κύριο βωμό.

|  |  |  |
| --- | --- | --- |
| ΠροκάτοχοςΒαλεντίνος | **Επίσκοπος Γένοβας** | ΔιάδοχοςΣύρος |

Παραπομπές
----------

1. ↑  santiebeati San Felice di Genova Vescovo
2. ↑  cfr. Mariangela Grilli, I primi missionari e la Liguria cristiana, Il Cittadino ed. Genova, 2019, p. 109
Συντεταγμένες: 52°10′N 20°48′E﻿ / ﻿52.167°N 20.800°E﻿ / 52.167; 20.800

Το **Πόβιατ Προύσκουφ** (πολωνικά: powiat pruszkowski‎) είναι μονάδα εδαφικής διοίκησης και τοπικής αυτοδιοίκησης (πόβιατ) στο Βοεβοδάτο Μασοβίας, στην ανατολική-κεντρική Πολωνία. Δημιουργήθηκε την 1η Ιανουαρίου 1999, ως αποτέλεσμα των μεταρρυθμίσεων της πολωνικής τοπικής αυτοδιοίκησης που εγκρίθηκαν το 1998. Η διοικητική του έδρα και η μεγαλύτερη πόλη είναι το Προύσκουφ, το οποίο βρίσκεται 15 χιλιόμετρα δυτικά της Βαρσοβίας. Το πόβιατ περιλαμβάνει επίσης τις πόλεις Πιάστουφ, που βρίσκεται στο 4 χιλιόμετρα βορειοανατολικά του Προύσκουφ και Μπρβίνουφ, που βρίσκεται 7 χιλιόμετρα νοτιοδυτικά του Προύσκουφ.

Το πόβιατ καλύπτει έκταση 246,31 χλμ2. Το 2019, ο συνολικός πληθυσμός του ήταν 165.039 κάτοικοι, από τους οποίους οι 62.076 στο Προύσκουφ, οι 22.619 στο Πιάστουφ, οι 13.601 στο Μπρβίνουφ και οι 66.743 ήταν ο αγροτικός πληθυσμός.

Γειτονικά πόβιατ
----------------

Το Πόβιατ Προύσκουφ συνορεύει με το Πόβιατ Δυτικής Βαρσοβίας στα βόρεια, την πόλη της Βαρσοβίας στα ανατολικά, το Πόβιατ Πιασέτσνο στα νοτιοανατολικά και το Πόβιατ Γκρόντζισκ στα δυτικά.

Διοικητική διαίρεση
-------------------

Το πόβιατ υποδιαιρείται σε έξι γκμίνα (δύο αστικές, μία αστική-αγροτική και τρεις αγροτικές). Αυτές παρατίθενται στον παρακάτω πίνακα, με φθίνουσα σειρά πληθυσμού.

|  |  |  |  |  |
| --- | --- | --- | --- | --- |
| Γκμίνα | **Τύπος** | **Περιοχή(χλμ 2)** | **Πληθυσμός(2019)** | **Έδρα** |
| Προύσκουφ | αστική | 19.2 | 62.076 |  |
| Γκμίνα Μπρβίνουφ | αστική-αγροτική | 69.2 | 26.543 | Μπρβίνουφ |
| Πιάστουφ | αστική | 5.8 | 22.619 |  |
| Γκμίνα Ράσιν | αγροτική | 43,9 | 21.776 | Ράσιν |
| Γκμίνα Μιχαουοβίτσε | αγροτική | 34.9 | 18.209 | Μιχαουοβίτσε |
| Γκμίνα Ναντάζιν | αγροτική | 73.4 | 13.816 | Ναντάζιν |
|

Παραπομπές
----------

1. ↑  GUS. «Population. Size and structure and vital statistics in Poland by territorial division in 2019. As of 30th June». *stat.gov.pl* (στα Αγγλικά). Ανακτήθηκε στις 14 Σεπτεμβρίου 2020.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Πολωνία
 |

 |